GiliGold/VAD_KnessetCorpus huggingface dataset:
יולי יואל אדלשטיין: [מצגת] משרד ההסברה והתפוצות בחלוקה שאתם רואים כאן: הסברה ותפוצות, אבל יחד עם זה אני כבר אומר שעם המון Overlapping, המון חפיפה בין התחומים ויחידות שקיבלנו: לע"מ, לפ"מ ומרכז ההסברה ואני חוזר ואומר, תמיד אומר את זה שאלמלא היינו מקבלים את היחידות האלה לתחומי האחריות של המשרד, למרות שלכאורה אין להם קשר ישיר אולי ביום יום, או לא היה אמור להיות, כי יש יום יום דברים שאנחנו עושים.
יולי יואל אדלשטיין: אני לא בטוח שחלק גדול מהפרויקטים שאתם רואים כאן היו יוצאים לפועל כי אנשים ממש התגייסו למשימות, לפעמים אפילו למשימות שהם לא בתחום האחריות הישירה שלהם על מנת לסייע לפעילות של המשרד.
יולי יואל אדלשטיין: פעילות בתחום ההסברה – המטרה, אני לא רוצה לקרוא את כל השקפים, אתם יכולים לקרוא אותם אבל ברור שאנחנו מבחינת הנישה באמת גם מנסים יותר לפעול בתחום של People To People הסברה על ידי אזרחים והדבר השני, אדוני היושב ראש, אגיד את זה בצורה הכי פשוטה – להפסיק להתנצל.
יולי יואל אדלשטיין: משום מה מושג ההסברה גורם לאנשים לחשוב שאנחנו כל הזמן צריכים להתנצל.
יולי יואל אדלשטיין: חלק מההתנצלויות האלה אנחנו לא יכולים להיפטר כבר יותר מעשור, עיין ערך מוחמד אדורה שמישהו נורא מיהר להתנצל ואחרי זה כבר 12 שנים אנחנו לא יכולים לצאת מההתנצלות הזאת.
יולי יואל אדלשטיין: אבל גם מבחינת הפעילות עצמה אני לא בטוח שאנחנו צריכים להתנצל יום יום על עצם קיומנו ויש דברים אחרים לספר עלינו.
יולי יואל אדלשטיין: הנה, מסבירים ישראל היה בן הפרויקטים הראשונים.
יולי יואל אדלשטיין: משום מה אנשים זיהו את הפרויקט בהתחלה רק עם הפרסומות שהיו בטלביזיה, אבל הפרויקט הזה בעצם מדבר על - - -
דני דנון: הגמל.
יולי יואל אדלשטיין: הגמל, בדיוק.
דני דנון: נקרא לגמל בשמו.
יולי יואל אדלשטיין: פרויקט הגמל.
יולי יואל אדלשטיין: כן, בדיוק, נקרא לגמל בשמו.
יולי יואל אדלשטיין: אבל אם אנחנו נעזוב את הצחוקים בצד ודרך אגב זה שאחרי 3 שנים זוכרים את הגמל, אני רוצה לעשות טסט לנוכחים איזו עוד פרסומת של גוף ממשלתי כלשהו אנחנו זוכרים לאחר 3 שנים?
יולי יואל אדלשטיין: אז כנראה שגם לגמל היה איזה שהוא ערך פרט להיותו גמל.
יולי יואל אדלשטיין: אבל עובדה היא שכתוצאה מהפרסומות האלה אנחנו מדברים כרגע על כ – 300,000 חוברות שחולקו בשפות שונות בשדה התעופה ועד עצם היום הזה מי שניגש לדוכנים לפני צאתו לחו"ל, של החברות הישראליות: אל על, ארקיע, מקבל את, לא מקבל, לוקח את החוברות.
יולי יואל אדלשטיין: זאת אומרת, אף אחד לא דחף את החוברות וכ – 300,000 חוברות נלקחו וראינו בבלוגים באינטרנט גם תגובות של אנשים, דרך אגב, בדרך כלל תגובות חיוביות.
יולי יואל אדלשטיין: כ – 20 פלוס אלף איש עברו הכשרות של חברה שאיתה אנחנו עובדים, חברה מצויינת בשם ... ובעצם המצב הוא שכל משלחת, אם זה נוער שיוצא לפולין ואם זה פרופסורים שיוצאים לארצות הברית ואם זה עיריית ראשון לציון שיוצאת לעיר תאומה, יכולים, בשונה מהעבר, לקבל הכשרה של כמה שעות.
יולי יואל אדלשטיין: בהכשרה אנחנו בוודאי לא אומרים להם מה לומר, אלא נותנים כלים להסברה נכונה, ליצירת קשר, לסוג שיח שהם יכולים לנהל.
יולי יואל אדלשטיין: אתר – מסבירים ישראל – שאני חוזר ואומר לאוהבי האינטרנט שביבינו, זה לא אתר אינטראקטיבי, זה לא מקום שאנשים יכולים לשים בו מאמר, או להגיב למשהו.
יולי יואל אדלשטיין: זה כמו יותר מידע, אתר מידע.
יולי יואל אדלשטיין: עדיין אתם רואים המספרים לא משקרים – 3 מיליון איש נכנסו לאתר והזמן הממוצע של שהייה של יוזר, זה 7 דקות.
יולי יואל אדלשטיין: 7.2 דקות.
יולי יואל אדלשטיין: זאת אומרת, אנשים לא נכנסים ורואים שלא מתאים ויוצאים, אלא מחפשים חומר.
יולי יואל אדלשטיין: המיתוסים על ישראל הוא כרגע הדף המוביל מבחינת השהייה בו.
יולי יואל אדלשטיין: מספר נוסף שראיתם – כ – 500 משלחות עברו תחת ידיהם הטובות של חברת דיבייט והיד עודנה נטויה ואנחנו יוצאים איתם גם להרחבת הדברים האלה וגם אולי לתחומים נוספים.
יולי יואל אדלשטיין: הפנים של ישראל – פרויקט אחר שגם כן תחת הכותרת הזאת יש הרבה מאד דברים שלחלקם, אדוני היושב ראש, כבר נחשפת בסיטואציות כאלה או אחרות.
יולי יואל אדלשטיין: קודם כל זה התחיל מהרצון שלנו באמת להוציא מסרים חיוביים על ישראל.
יולי יואל אדלשטיין: קצת אפילו מה שמכונה בשפה המקצועית: Beyond The Conflict, לא רק על נושא של הסכסוך הישראלי פלשתיני, אלא לספר על החברה הישראלית, על דברים אחרים ואין דרך יותר טובה מאשר באמצעות האנשים עצמם בכלל.
יולי יואל אדלשטיין: במאמר מוסגר נגיד, אנשים שנמצאים כאן מכירים את זה היטב, בעולם שלנו מי שיש לו חליפה ועניבה ותואר רשמי הוא בדרך כלל פחות אמין כמקור מידע מאשר אנשים ששותים איתך כוס קפה וממש לא לבושים בסטייל הדיפלומטי.
יולי יואל אדלשטיין: זה בדיוק מה שאנחנו מנסים להשיג ולהציג באמצעות הפרויקט הזה.
יולי יואל אדלשטיין: מדובר במשלחות מסבירנים.
יולי יואל אדלשטיין: עברנו את כל המכשולים הבירוקרטיים ואנחנו יכולים להוציא את המשלחות האלה לרחבי העולם, Faces Of Israel.
יולי יואל אדלשטיין: לקראת הפרויקט הראשון.
יולי יואל אדלשטיין: דבר אחד, למנוע טעויות הגמל, זה לא סרט הסברה.
יולי יואל אדלשטיין: זה סרט שיווקי על הפרויקט שנשלח למוסדות שונים, לקהילות שונות, לקמפוסים שונים, לארגונים פרו ישראלים ויהודיים שם, על מנת להציג מה אנחנו יכולים לספק להם.
יולי יואל אדלשטיין: [הקרנת מצגת]
יולי יואל אדלשטיין: אני חושב שאנחנו נעצור כאן, כי ברוך השם יש כבר מאות חבר'ה שיכולים להציג.
יולי יואל אדלשטיין: דרך אגב, איתנו בועדה נמצאת גם דמות מוכרת לועדה הזאת בכובעים אחרים, צגה מלקו שגם היתה חלק מאחת המשלחות, אם תירצו לשמוע ממנה בהמשך, אדוני היושב ראש, רשמים מהשטח.
יולי יואל אדלשטיין: אבל כאן הייתי אומר, לפני שמגיעים לדה – לגיטימציה, המשימה הראשונה שלנו בהרכבת המשלחות האלה היתה וודאי להציג באופן אמיתי את המגוון.
יולי יואל אדלשטיין: כמו שראיתם, אנחנו גם לא מסתירים, לא מתיימרים לומר שהכל בסדר ואין לנו שום בעיות, נוכחות של בחור כמו רועי בן טולילה במשלחת מוכיחה שאנחנו לא מסתירים ולא אומרים: לא, לא, אצלנו תמיד היה שלום ותמיד שלום ואין מלחמות ואין טרור וכן הלאה.
יולי יואל אדלשטיין: אבל יחד עם זה, גם לבחור כמו רועי היה הרבה מה לספר על הצד החיובי, הוא מאמן כדורסל, שחקן כדורסל וכל הדברים האלה גם באו לידי ביטוי, דברים לא מוכרים שאפרופו, דרך אגב, מראים גם יחס בחברה הישראלית לאלה שנמצאים במצב שלו ולצערי הם צעירים רבים אחרים.
יולי יואל אדלשטיין: גם וודאי המגוון של דברים שלנו נראה, גם כן חידשתם שיש פה בדואים, או שיש פה עולי אתיופיה, או עולי ארצות הברית, מסתבר שזה היה בחזקת חידוש להרבה מאד אנשים ברחבי העולם, כי אנחנו נלחמים קודם כל בבּוּרוּת, אבל גם נלחמים, וזה אולי הפרק הבא במשלחות האלה, בדה – לגיטימציה.
יולי יואל אדלשטיין: דרך אגב, כאן שניה אחת, לפני שמגיעים לנקודה הזאת יש לפעמים ויכוחים.
יולי יואל אדלשטיין: דרך אגב, אני מתייחס אליהם מאד ברצינות.
יולי יואל אדלשטיין: מקצועיים.
יולי יואל אדלשטיין: אם אנחנו נמצאים שם, נגיד בזמן שבוע אפרטהייד, אז אולי אנחנו רק מגבירים את תשומת הלב לאלה שמנסים להשמיץ ולתקוף וכן הלאה.
יולי יואל אדלשטיין: אז א' אני הייתי רוצה שתיראו כמה שניות שתועדו על ידי אחת המשתתפות במשלחת, היא גם במקרה אשת אינטרנט, טלביזיה וגם אולי בקטע הבא הקצר, מה קורה כשכן נתקלים בדבר הזה, בניגוד לתפישה של כמה אנשים: לא הולכים מכות, לא יורקים אחד על השני, אלא מדברים ולפעמים, על פי עדויות של אנשי המשלחת, הדיבורים האלה נגמרים, לא אולי, וודאי עם המארגנים של BDS או של המצעד האנטי ישראלי, אבל עם סטודנטים מסביב, נגמרים גם בכוס בירה, תסלחו לי, בבית הקפה של הקמפוס ובשיחה הרבה יותר נינוחה ממה שזה היה עד אז.
יולי יואל אדלשטיין: מיצג באוניברסיטת קולומביה.
יולי יואל אדלשטיין: לא אפתיע אתכם אם אגיש שהבנות המארגנות הנחמדות, בכביכול מדי צה"ל, הן ישראליות.
יולי יואל אדלשטיין: [מצגת]
יולי יואל אדלשטיין: נעבור לקטע הבא.
יולי יואל אדלשטיין: קטעים קשים לצפייה מבחינת התכנים.
יולי יואל אדלשטיין: זה עוד פעם, זה קורה עם או בלי משלחות שלנו.
יולי יואל אדלשטיין: יש לך קטע של מיאמי, הנה, החבר'ה שלנו שנמצאים בקמפוס באוניברסיטה במיאמי ונתקלים בחומת ההפרדה שהוקמה, לצורך ההדגמה על ידי אחד הגופים האנטי ישראלים שם.
יולי יואל אדלשטיין: הבחור עם החולצה הלבנה, אחד המשתתפים במשלחת.
שי אטיאס: אולי כדאי להגיד רק את ההקשר, את האשמה שצה"ל הוא למעשה ארגון טרור.
שי אטיאס: זאת אומרת, נושא הויכוח פה הוא שצה"ל הוא ארגון טרור.
יולי יואל אדלשטיין: אתם לא יכולים להסתתר מאחורי אמירות שאתם מותקפים על ידי טרוריסטים, כי גם צה"ל הוא ארגון טרור.
יולי יואל אדלשטיין: זה המסרים.
יולי יואל אדלשטיין: [המשך המצגת]
יולי יואל אדלשטיין: קיי.
יולי יואל אדלשטיין: פשוט נקבל את הרעיון שאנחנו לא מודיעים למשלחות שהם חייבים ללכת, במושגים של צה"ל, לחתור למגע, וכן הלאה.
יולי יואל אדלשטיין: אבל רק רצינו להראות שכשהם כן נתקלים הם לא בורחים והם לא הולכים מכות והם לא צועקים, אלא מנסים להיכנס.
יולי יואל אדלשטיין: מה שלא רואים בתמונות האלה שיש כ – 60, 70 סטודנטים, בעצם הסרטון צולם מצד הקהל שמאזין.
יולי יואל אדלשטיין: יש כ – 60, 70 סטודנטים, מה שנקרא: Innocent Bystanders, אנשים תמימים שיושבים, אלמלא החברים האלה, הוא ועוד אחד שגם נמצא מאחוריו נמצאים בתמונה, כל הפרופגנדה הזאת היתה נשארת ללא כל מענה מצד ישראל והיתה מגיעה לאנשים.
יולי יואל אדלשטיין: עוד חלק מהפרויקט: בזמן ניסיון פלשתיני באו"ם, החלטנו ללכת על פעילות גם כן של דיפלומטיה ציבורית.
יולי יואל אדלשטיין: ראש הממשלה, כפי שזוכרים, עשה את שלו באו"ם, גם שר החוץ היה בעיר וסגן שר החוץ ואנחנו לקחנו נישה של פעילות עם האוכלוסייה בניו יורק במקרה זה.
יולי יואל אדלשטיין: זאת פעילות שקראנו לה: אוהל ההידברות, כי היתה אמורה להיות ליד בניין האו"ם.
יולי יואל אדלשטיין: האישורים בדרך כלל מ – N.Y.P.D, מהמשטרה היו מגיעים בבוקר, מבוטלים בערב.
יולי יואל אדלשטיין: מגיעים בערב, מבוטלים בבוקר, אחרי כמה ימים כאלה הבנו שנישאר בלי פעילות והעברנו אותה לאולם ליד האו"ם.
יולי יואל אדלשטיין: הקהל במקרה זה, אתם רואים את החבר'ה של "הפנים של ישראל", של המשלחת הראשונה שנמצאים שם, ככה מזיכרוני הבחור מצד שמאל לידי הוא בחור דרוזי מהצפון, לידו עולה מארגנטינה, לידה עולה מאתיופיה, מגוון רגיל.
יולי יואל אדלשטיין: הקהל הוא ראשי הקהילות מניו יורק, לא קהילות במובן של קהילות יהודיות, אלא Ethnic Groups, כלומר, בקהל יושבים היספנים, אפרו – אמריקאים, ... של קבוצות נוצריות, קוריאנים, סינים וכן הלאה, חלקם פרו ישראלים, חלקם מאד לא פרו ישראלים ואנחנו באמת התמודדנו שם עם שלל שאלות גם על הקונפליקט וגם על ישראל בכלל.
יולי יואל אדלשטיין: עד כאן "הפנים של ישראל" יש עוד הרבה דברים לומר עליהם, אבל הנה: "משדרים ישראל לעולם זה פרויקט אחר שהתחיל מארבעה שדרנים בכירים שאדוני היושב ראש, אחד מהם – לארס לרסן אירח בועדה.
יולי יואל אדלשטיין: גם זכינו לשמוע הערה של אחד מהקולגות מאד במקום: זה לא חוכמה, למה הבאתם שדר פרו ישראלי?
יולי יואל אדלשטיין: אז אני לא אשם שבטופ 20 של השדרנים בארצות הברית חלק גדול הם באמת לא אנטי ישראלים, אבל יחד עם זה אני אספר לכן סיפור אחד על השדר הפרו ישראלי בלי לפגוע בו, שלא פעם ראשונה בארץ, דרך אגב.
יולי יואל אדלשטיין: הפרויקט הוא: מעלים שידור מישראל במשך שבוע.
יולי יואל אדלשטיין: זאת אומרת, הוא פותח את הרדיו, 2, 3 מיליון מאזינים, הוא פותח במילים: השידור מגיע אליכם מירושלים בירת ישראל וכן הלאה.
יולי יואל אדלשטיין: אז השדר הפרו ישראלי הזה מגיע לסיור בשומרון, יחד עם לשכת העיתונות הממשלתית.
יולי יואל אדלשטיין: אני לא הצטרפתי לסיור מתחילת הסיור, הצטרפתי במהלך הסיור.
יולי יואל אדלשטיין: הוא רץ לקראתי, כולו נרגש ואומר לי: אדוני השר, תודה רבה, תודה רבה.
יולי יואל אדלשטיין: אמרתי: אני שמח.
יולי יואל אדלשטיין: היינו באזור תעשייה ברקן.
יולי יואל אדלשטיין: אמרתי: אני עוד יותר שמח.
יולי יואל אדלשטיין: מה ראיתם?
יולי יואל אדלשטיין: לקחו אותנו למפעלים.
יולי יואל אדלשטיין: אמרתי: נהדר.
יולי יואל אדלשטיין: הוא אומר: אדוני השר, אתה לא תאמין, יהודים וערבים עובדים ביחד.
יולי יואל אדלשטיין: אז חברים, זה שאנחנו באמת מביאים מישהו לארץ, גם אם הוא לא שונא ישראל ולא תוקף אותנו וכן הלאה, אנחנו עדיין, אני חושב שפותחים לא מעט את התמונה של ישראל.
יולי יואל אדלשטיין: דוגמה אחרת, דרך אגב, במסגרת הפרויקט הזה משדרנים, זה גלש גם למה שנקרא: סלבריטיס, שחקנים, זה במקרה - - -
דני דנון: אני לא מזהה, אדוני השר.
שי אטיאס: דיוויד ארקט.
שי אטיאס: בעלה של מוניקה מ "חברים".
דני דנון: בזה אני חלש.
יולי יואל אדלשטיין: אני בחברה שלך, אבל מהתרגשות העוזרים והעוזרות שלי להגיע למפגשים האלה אני מביו שהם מספיק פופולאריים.
יולי יואל אדלשטיין: זה, דרך אגב, דבר מאד מעניין כי הסתבר שלבחור גם אם יהודיה ומסתבר שבר מצווה אף פעם לא היתה לו, אז במהלך הסיור הבן אדם זכה לבר מצווה בכותל ולתעודה מהרב רבינוביץ', כפי שאתם רואים.
יולי יואל אדלשטיין: הדבר הזה ואולי כדאי להראות את השלב הבא, זה דווקא אצלך בועדה עם לארס לרסן, בבקשה הלאה.
יולי יואל אדלשטיין: תחזור שנייה לתמונה – פסלת מאד מוכרת, במקרה גם נכדה של צ'רצ'יל, אתם רואים רק קטעי עיתונות בישראל, היו גם רבים בעולם על ביקורה והתוצאה כנראה תהיה: פסל, מה שנקרא בארץ, פסל סביבתי, אבל במושגים המונומנטאליים שלה שמפורסם וזכה לפרסים.
דני דנון: היא הוזמנה על ידי המשרד?
יולי יואל אדלשטיין: הוזמנה על ידי המשרד שלנו בשיתוף פעולה עם קרן קיימת לישראל.
יולי יואל אדלשטיין: דרך אגב, אני מאד גרוע בזה, אז אני כבר אגיד: כל הפעילות שאתם רואים לא היתה יכולה להתבצע אלמלא שיתוף פעולה פורה עם משרד החוץ, עם הסוכנות היהודית, עם ההסתדרות הציונית העולמית, עם משרד התיירות בנושא הזה של הבאת שדרנים וסלבריטאים ובהמשך גם נגיע לשיתוף פעולה עם הג'וינט.
יולי יואל אדלשטיין: זה כאן פשוט אני אומר את הדברים האלה לא רק שיירשמו בפרוטוקול, אלא באמת כאמירה אמיתית.
יולי יואל אדלשטיין: לא היינו יכולים להרים את כל הפרויקטים האלה אלמלא היו זוכים לשיתוף פעולה.
יולי יואל אדלשטיין: כל החברים האלה שחקנים מסדרות שונות טלביזיוניות מוכרים יותר, מוכרים פחות.
יולי יואל אדלשטיין: לרובם ביקור ראשון בישראל.
יולי יואל אדלשטיין: רובם לא יהודים.
יולי יואל אדלשטיין: לא עשינו להם בר מצווה בכותל.
יולי יואל אדלשטיין: תראה, שי, אולי כמה דוגמאות.
יולי יואל אדלשטיין: הנה.
שי אטיאס: זה למשל שיחה בטוויטר בין אחד האורחים, אחד היותר מוכרים.
שי אטיאס: כל הזמן שואלים: איך הניו מדיה הזה עובד?
שי אטיאס: למה זה באמת ... כמובן הבחור שאנחנו לא הכרנו אותו עונה: או.
שי אטיאס: קיי.
שי אטיאס: אנחנו נעשה את זה.
שי אטיאס: וכמובן אתם רואים את התוצאה, שהתוצאה היא בעצם מה שקרה עם דיוויד ארקט, שהוא למעשה חבר של ...
שי אטיאס: והגיעו לפה לצלם סדרה תיירותית על מקומות מעניינים בעולם, עם אנשים מעניינים בעולם והבחור בישראל.
יולי יואל אדלשטיין: תראה תמונה נתונים של Followers בטוויטר.
יולי יואל אדלשטיין: זה עוד שחקנים.
יולי יואל אדלשטיין: פשוט דברים שלקחנו דוגמאות.
יולי יואל אדלשטיין: עכשיו, בשבוע אמרנו יותר מ – 2 מיליון איש.
יולי יואל אדלשטיין: 2,200,000 מיליון איש כאלה שנחשפו למסרים שלהם על ירושלים, על הכנרת, על טיולים בגליל, על מפגשים עם ישראלים, כולל בסיס צבאי, כולל מפגשים עם צעירים בישראל וכן הלאה וכן הלאה.
יולי יואל אדלשטיין: הכי חלש שמצאנו זה היה 30,000 ...
יולי יואל אדלשטיין: זה כמעט מיליון וחצי שאוספים את הטוויטר שלו.
יולי יואל אדלשטיין: הנה, 200,000, 100,000.
יולי יואל אדלשטיין: דרך אגב, מה שמעניין, שי הראה דוגמה, או הזכיר דוגמה שמישהו שאמר: למה לא מצלמים?
יולי יואל אדלשטיין: והנה מגיע דיוויד ארקט כבר עם צוות ומתחילים.
יולי יואל אדלשטיין: יש דוגמה אחרת, תחזור לגברת של ילדים מיוחדים, שחקנית שהיא מאד פעילה, יש לה ילד עם צרכים מיוחדים.
יולי יואל אדלשטיין: זה הנושא שעניין אותה.
יולי יואל אדלשטיין: היא מאד התרשמה.
יולי יואל אדלשטיין: סיפרתי לה, דרך אגב, אדוני היושב ראש, גם על הפרויקט המיוחד כאן בכנסת שמתבצע.
יולי יואל אדלשטיין: היא כרגע מארגנת משלחת הוליוודית של סלבריטאים שהם נמצאים באותה סיטואציה, שיש להם ילדים עם צרכים מיוחדים, כי היא טוענת שלא ראתה באף מקום בעולם טיפול כזה בילדים עם צרכים מיוחדים.
יולי יואל אדלשטיין: הנה, זה Byproduct שלא ציפינו לו ולא תכננו אותו של פרויקט מסוג זה.
שי אטיאס: כמובן חלק מהפעילות לקחנו אותה - - -
יולי יואל אדלשטיין: וודאי, כי היא ביקשה.
יולי יואל אדלשטיין: בואו, נתקדם, אנחנו מאריכים קצת.
יולי יואל אדלשטיין: טוב, דיפלומטיה סביבה אקדמאית – ברור לגמרי, בקמפוסים השפעה של הפרופסורים היא מאד גדולה.
יולי יואל אדלשטיין: אנחנו יודעים מי, לצערי הרב, השקיע הרבה מאד בעשורים האחרונים, במיוחד בפרופסורה של לימודי מזרח תיכון, מדעי המדינה, יחסים בין לאומיים וכן הלאה והם לא בדיוק גורמים ציוניים.
יולי יואל אדלשטיין: הסטודנטים נחשפים לדברים האלה.
יולי יואל אדלשטיין: לכן אנחנו התחלנו, גם התחלנו לפעול עם משלחות וגם מארגנים משלחות למעין פיילוט.
יולי יואל אדלשטיין: אוניברסיטה, בסוף, מי זכה אצלנו?
יולי יואל אדלשטיין: בר אילן?
שי אטיאס: אנחנו עדיין בהליך מכרזי.
יולי יואל אדלשטיין: יש הליך מכרזי שכמה אוניברסיטאות ניגשו ויחד איתם אנחנו רוצים לבצע את הפעילות הזאת.
יולי יואל אדלשטיין: המשכנו.
יולי יואל אדלשטיין: צעדת ישראל בניו יורק – מכיוון שראיתי את יושב ראש הועדה בפעילות הזאת, אז לא צריך להזכיר לו.
יולי יואל אדלשטיין: הנוכחים גם מכירים.
יולי יואל אדלשטיין: כדאי לציין שהודות למעורבות שלנו היה גם שידורים ישירים באמצעי תקשורת אמריקאיים, גם באינטרנט וגם אירועים מיוחדים.
יולי יואל אדלשטיין: למשל, שנה שעברה קיימנו לכל הפעילים הצעירים שעזרו בארגון מן אפטר פארטי כזה, שזכה להרבה הדים חיוביים בסגנון ישראלי עם להקה מישראל.
יולי יואל אדלשטיין: לא צריך להוסיף מילים, כולם, מי שאי פעם הזדמן לניו יורק במהלך האירוע אז מבין שיש לו לא רק אויבים ברחבי העולם.
יולי יואל אדלשטיין: ריכוז פעילות בקרב נוצרים – לצערי הרב זה לקח קצת זמן עד שיצאנו לפרויקט הזה.
יולי יואל אדלשטיין: לא צריך להסביר את חשיבותו.
יולי יואל אדלשטיין: נשכרו שירותי שני יועצים ואנחנו כרגע מנסים, ככה, לארגן וקצת גם לחדש בתחום הזה.
יולי יואל אדלשטיין: עד כאן בנושא הסברה.
יולי יואל אדלשטיין: לא הזכרתי הרבה דברים, אבל זה אנחנו נגיע בשאלות, אני בטוח.
יולי יואל אדלשטיין: רוצה להתקדם.
יולי יואל אדלשטיין: תחום תפוצות – גם כן, משפט מקדים:
יולי יואל אדלשטיין: אנחנו באמת בחפיפה לא מעטה כי קהילות יהודיות ברחבי העולם הם וודאי וודאי אנשים שמשתפים פעולה ומאד פעילים בתחום ההסברה.
יולי יואל אדלשטיין: בבקשה: מתחברים – דווקא פתחנו במשהו, חידוש, משהו שאולי לא היה אפשרי לפני מספר שנים – פרויקט בקרב ישראלים שנמצאים בחו"ל.
יולי יואל אדלשטיין: זה לא סוד שאני מקבל תלונות כל הזמן, עוד מימי כשר הקליטה וגם וודאי כשר התפוצות, שישראלים לא מתחברים לפדרציות, לארגונים היהודיים הקלאסיים ולא יודעים בדיוק איך לפעול איתם.
יולי יואל אדלשטיין: פתחנו בפרויקט שמחזק את הזהות היהודית שלהם.
יולי יואל אדלשטיין: אני גם כאן רוצה לומר, גם כשר הקליטה לשעבר וגם כמי שמנסה לא להיכנס לתחומים שהם לא לי.
יולי יואל אדלשטיין: כל הנושא של תושבים חוזרים ועלייה של, או חזרה של ישראלים למדינת ישראל נמצא באחריות בלעדית של משרד הקליטה.
יולי יואל אדלשטיין: זאת לא הפעילות שאנחנו עושים.
יולי יואל אדלשטיין: מדובר פה בחיזוק הזהות היהודית, בחיזוק הקשר עם ישראל, בהסברה - - -
דני דנון: קרן וולף?
יולי יואל אדלשטיין: ביחד עם וולפסון, כן.
יולי יואל אדלשטיין: יחד איתם אנחנו התחלנו והביקוש הוא עצום.
יולי יואל אדלשטיין: כנראה שנגענו פה בנקודה מאד חשובה.
יולי יואל אדלשטיין: אני גם אגיד, אדוני היושב ראש, גם בעקבות כל מיני דברים שנדונו גם אני חושב אצלך בועדה, קמפיין זה, קמפיין אחר.
יולי יואל אדלשטיין: אני חושב שאנחנו מפספסים לפעמים את הנקודה.
יולי יואל אדלשטיין: יהודי שנולד וגדל בתפוצות, עם כל הציונות שלי, אבל אני מודה בעובדה שהוא יודע גם איך לשרוד שם כיהודי ואיך לחיות את חיי הקהילה.
יולי יואל אדלשטיין: אני קצת פחות בטוח לגבי ישראלי שיצא מסיבות אלה או אחרות ונמצא שם מספר שנים ולגבי הילדים שלו וכן הלאה וכן הלאה.
יולי יואל אדלשטיין: לכן בעיני הפעילות הזאת היא מאד, מאד, מאד חשובה.
יולי יואל אדלשטיין: כל מיני דיווחים על הפרויקט, זכה להרבה מאד הדים.
יולי יואל אדלשטיין: כנס תפוצות – דבר חדשני נוסף – אני חי בתחושה, אני חושב שאפילו הזכרתי בדיווחים פה בועדה בהזדמנויות הקודמות, פעם ראשונה יצא לנו גם להגשים משהו.
יולי יואל אדלשטיין: אנחנו מאד גאים בכל מיני דברים שאנחנו עושים במדינת ישראל.
יולי יואל אדלשטיין: אתה מגיע למפגש עם משלחת מסין, אתה בטוח ששלום בסינית נשמע כמוDrip irrigation זה מה שהם רוצים, טפטפות.
יולי יואל אדלשטיין: טפטפות זאת המילה שאתה שומע.
יולי יואל אדלשטיין: אתה מגיע למקום אחר בעולם – הייטק.
יולי יואל אדלשטיין: יושב נשיא רוסיה פוטין לדבר עם ראש ממשלת ישראל, מדבר על הייטק ישראלי.
יולי יואל אדלשטיין: כלומר, יש פה דברים מאד חיוביים.
יולי יואל אדלשטיין: אני חושב שאנחנו במהלך השנים פספסנו Knowhow עצום בתחום של קליטת עלייה, כי זה מושג נורא ציוני, מה יש למדינות אחרות בזה?
יולי יואל אדלשטיין: ובתחום של קשר עם התפוצות.
יולי יואל אדלשטיין: הנה כאן גם מקום לומר תודה רבה גם למנכ"ל שעשה פה עבודה גדולה וגם לכל אנשי המשרד: חגי אליצור, לשי שכבר הצגתי אותו.
יולי יואל אדלשטיין: לכל האחרים שבאמת עשו פה עבודה נהדרת כל הצוות שלי בוודאי שעבדו ימים כלילות להקים כנס בינלאומי, להרים כנס בינלאומי, לא יהודי.
יולי יואל אדלשטיין: מדובר בנציגים של כ – 40 מדינות, שרים, סגני שרים, אחראים על הנושא הזה במשרדי ממשלה שונים, שהגיעו, בלי לפגוע באף אחד, אבל אפשר לומר ללמוד מישראל על כל מה שאנחנו עושים בתחום הזה.
יולי יואל אדלשטיין: הנה התמונה מדברת בעד עצמה.
יולי יואל אדלשטיין: ככה, אתם רואים בתמונה שר מג'מייקה שאחראי על הנושא הזה, לידו סגנית שרה מהונגריה ומה שפחות רואים שם לידי זה סגן שר מסלובקיה וכן הלאה, מדינות מאפריקה, מדינות מדרום אמריקה שגם בהחלט אנחנו יש לנו מה ללמוד מהם, אבל הרוב באו ללמוד ומכתבי הערכה, פשוט אני מחזיק פה מכתב, אדוני היושב ראש, משרה מסלובקיה שהמושגים שהם מדברים על הידע הישראלי בתחום הזה ועל הדברים שהם למדו מישראל בתחום הזה, אתה יודע, רק לעשות את זה מאמר בעמוד ראשון של עיתון בישראל ואתה מבין שכנראה אנחנו פה יושבים על אוצרות גדולים שחלק גדול מהעולם אפילו עוד לא יודע איך לעשות ואיך להתחיל את הפעילות הזאת עם התפוצות שלהם, עם הקהילות שלהם.
יולי יואל אדלשטיין: פסטיבל סוכות עולמי – דבר נוסף.
יולי יואל אדלשטיין: התקיים שנה ראשונה לפני שנתיים.
יולי יואל אדלשטיין: זאת אומרת, הוא התקיים בסוכות בתל אביב, בקמפוס של אוניברסיטת תל אביב.
יולי יואל אדלשטיין: שנה שעברה בנתניה, באחד הפארקים של נתניה.
יולי יואל אדלשטיין: עשרות אלפי מבקרים.
יולי יואל אדלשטיין: אני אגלה לכם סוד, אדוני היושב ראש, אל תצטטו אותי, הוא היה אמור להיקרא: פסטיבל תפוצות.
יולי יואל אדלשטיין: פסטיבל תפוצות עולמי, אבל פחדנו.
יולי יואל אדלשטיין: פחדנו שאנשים פשוט לא יבואו.
יולי יואל אדלשטיין: בסוכות אנשים לא באים ללמוד, רוצים לבלות עם המשפחה.
יולי יואל אדלשטיין: אז קראנו לזה: פסטיבל סוכות עולמי.
יולי יואל אדלשטיין: באו עשרות אלפי אנשים וראו זה פלא, למדו והשתתפו ופעלו והשתתפו בהגרלות ידע, בכל מיני טריוויות וכן הלאה.
יולי יואל אדלשטיין: אנחנו הגענו למצב, אדוני שפשוט בסד הלחצים החלטנו השנה לקיים את זה בשתי ערים: אחד יהיה בנתניה והשני באשדוד שגם לא הבינו למה לא אצלם ועכשיו זה יהיה בדרום ...
יולי יואל אדלשטיין: יותר צפונה ואנחנו מקווים להרחיב את המעגל.
יולי יואל אדלשטיין: הרציונל הוא פשוט מאד: אנחנו לא יכולים לדבר על התפוצות ולדרוש תמיכה בישראל וקשר עם ישראל ומרכזיותה של ישראל, אם בישראל אף אחד לא יודע ולא מתעניין בנושא התפוצות.
יולי יואל אדלשטיין: לכן אנחנו מנסים בדרכים האלה להקנות ידע וליצור עניין כלפי החיים היהודיים בתפוצות המודרניים, כאן באוכלוסייה בישראל ובאמת התגובות פשוט היו נהדרות.
שי אטיאס: יש סרטון קצרצר.
דני דנון: אנחנו רוצים קצת לתמצת.
יולי יואל אדלשטיין: כן, אנחנו רוצים קצת לתמצת, כי אני הארכתי הרבה.
יולי יואל אדלשטיין: אני חושב שאנשים מבינים את הפרינציפ.
יולי יואל אדלשטיין: פסטיבל לכל המשפחה.
יולי יואל אדלשטיין: דרך אגב כל הנוכחים, כולל אדוני היושב ראש, שכידוע יש לו ילדים צעירים, מוזמן לבוא.
יולי יואל אדלשטיין: נתניה זה לא רחוק.
יולי יואל אדלשטיין: אז תבואו לנתניה בסוכות, תיהנו, אני מבטיח.
יולי יואל אדלשטיין: טוב, סמינרים – ברור.
יולי יואל אדלשטיין: עושים סמינרים שונים.
יולי יואל אדלשטיין: אומרים שנה טובה.
יולי יואל אדלשטיין: גם כן ניסיון שלנו, שנה שעברה היה ניסיון ראשון, כ – 40,000 איש השתתפו ליצור פעילות של שליחת גלויית שנה טובה באינטרנט, וודאי, למישהו בתפוצות.
יולי יואל אדלשטיין: אתה לא יודע למי, בתקווה לקבל תגובה בחזרה ובתקווה ליצור גם קשר בלתי אמצעי בין המשפחות.
יולי יואל אדלשטיין: בעצה, או באישור שר החינוך נכנסנו גם לבתי ספר עם הפעילות הזאת, מקווה מאד להרחיב אותה, עוד פעם, פעילות עם ישראלים לגבי התפוצות.
יולי יואל אדלשטיין: תכנית השגרירים.
יולי יואל אדלשטיין: דבר שמאד מדאיג אותנו, אתה יודע, אדוני היושב ראש, כשר התפוצות אני גם יושב ראש ועדת היגוי של "תגלית".
יולי יואל אדלשטיין: יש גם תכנית מסע יחד עם הסוכנות היהודית עושה הממשלה ואנחנו מאד, נתוני עלייה קצת יותר גבוהים, "תגלית" קצת פחות בשלב זה, אבל עדיין גם כן משמעותיים.
יולי יואל אדלשטיין: אבל אנחנו מאד רוצים לפתח פעילות המשך לתכניות האלה.
יולי יואל אדלשטיין: זה אחד הניסיונות.
יולי יואל אדלשטיין: המשך.
יולי יואל אדלשטיין: ימי ישראל – זה מעין שילוב של ימי תרבות וימי תפוצות במדינות שונות של חבר המדינות.
יולי יואל אדלשטיין: לאור ההצלחה הגדולה שהיתה באוקראינה, כולל ודאי ביקור גומלין שלהם כאן, אז מנסים ללכת לעוד כמה מדינות.
יולי יואל אדלשטיין: מה עוד יש לנו?
יולי יואל אדלשטיין: לא נקרא את כל השקפים.
שי אטיאס: באבי יאר.
שי אטיאס: כן.
יולי יואל אדלשטיין: פעילות ציון 70 שנה בבאבי יאר.
יולי יואל אדלשטיין: גם התקיימו טקסים מאד משמעותיים שם, בוודאי בשיתוף פעולה עם משרד החוץ.
יולי יואל אדלשטיין: גם כאן אירחנו משלחות רמות דרג ביד ושם ובפעילויות נוספות.
יולי יואל אדלשטיין: דו"ח אנטישמיות – תחום נוסף של פעילות שאנחנו מגישים, כמו שאתה יודע היטב והח"כים יודעים, לממשלה.
יולי יואל אדלשטיין: לצערי הרב אין במה להשוויץ.
יולי יואל אדלשטיין: האנטישמיות לא נעלמה.
יולי יואל אדלשטיין: היתה קצת ירידה בנתונים אבל המאבק עוד ארוך וגדול לפנינו ואנחנו עושים אותו בצורות שונות.
יולי יואל אדלשטיין: הנה, אחד האתגרים הגדולים זה האינטרנט, שנאה מקוונת.
יולי יואל אדלשטיין: פחות חקיקה בתחום הזה, יותר אפשרויות בתחום הזה לשונאינו.
יולי יואל אדלשטיין: אני פועל, גם אני וגם המשרד במסגרת הארגון שנקרא: ICCA ארגון בין פרלמנטארי שבמסגרת הועידה שלנו באוטווה הקמנו ועדה שאני עומד בראשה, יחד עם מומחה לתחום החקיקה מארצות הברית, משפטן מארצות הברית ויחד עם אנשי תעשייה ואנשי חוק ואנשי אקדמיה אנחנו מנסים לפתח כאן גם חקיקה, גם גישות נוספות לחסימת התופעה הזאת של אנטישמיות ושנאה וכן הלאה.
יולי יואל אדלשטיין: באינטרנט לא פשוט, אבל מקווים בינואר להגיש את הדו"ח הראשון.
יולי יואל אדלשטיין: נושא אחרון שאני אציג לכם זה נושא של זיכרון השואה שהמשרד שלנו עוסק בו, עם דגש על הצעירים: איך הדור הצעיר באמת יכול לחוש, להפנים, להעביר דרכו, אם אפשר לומר ככה, את הנושא.
יולי יואל אדלשטיין: הנה, יחד מעצבים זיכרון – תחרות כרזות שאנחנו עושים יחד עם יד ושם.
יולי יואל אדלשטיין: אני לא יודע, הכל נורא רגיש במושגים של השואה, אני לא יודע אם אפשר לומר את זה כך, אם לא אז תמחקו את זה מהפרוטוקול, אבל הכרזה הזאת הפכה ממש ללהיט בפייסבוק ובאמת במדיה החברתית.
יולי יואל אדלשטיין: אנשים שלחו באלפים רבים אחד לשני.
יולי יואל אדלשטיין: כנראה אחרי 3 שנים קלענו למשהו, זו הכרזה הזוכה.